हाम्रा मूल्य र मान्यता हेर्ने हो भने जसले पदमा बसेर गलत गर्छ, त्यसलाई समाजले बहिष्कार गर्छ। तर हाम्रो सामाजिक बनोट र संस्कार उल्टो हुँदै गइरहेको उनी बताउँछन्। उनी भन्छन्, 'अहिले परिपाटी उल्टो भइदियो, जसले काम कम चाकडी बढी गर्छ, उसैलाई सम्मान गर्छ अनि उपलब्धि त शून्य नै हुन्छ। यसमा दुई मत छैन।' यहाँ व्यवस्थापन संकाय पढ्न, विज्ञान संकाय पढ्न एउटा मापदण्ड तयार गरिएको छ। यी माथिको विषय पढ्न नसकेका विद्यार्थीहरूले शिक्षा संकायमा अध्ययन गर्छन्। 'यो कस्तो नियम हो? जुन विषय पढेर शिक्षक बन्छ, त्यहाँ नै अक्सर कमजोर व्यक्ति आएपछि हामीले कस्ता विद्यार्थी उत्पादन गर्छौं? यस कारण शिक्षा संकायलाई पढ्ने विद्यार्थीलाई सम्मान गर्ने परिपाटी निर्माण हुन जरुरी छ', पाठक भन्छन्।
